Ռանդալ Կոլո Մուանի

**Ռանդալ Կոլո Մուանի** (, ),  ֆրանսիացի ֆուտբոլիստ, «Պարի Սեն Ժերմեն» ակումբի և Ֆրանսիայի հավաքականի հարձակվող: Ֆուտբոլի աշխարհի առաջնություն 2022-ի փոխչեմպիոն: 2020 թվականի Տոկիոյի ամառային Օլիմպիական խաղերի մասնակից:

## Ակումբային կարիերա
Կոլոն «Վիլպենտ», «Տրամբլե», «Տորսի» և «Նանտ» ակումբների սան է: 2018 թվականի նոյեմբերի 30-ին «Սենտ Էտիենի» դեմ խաղում նորամուտն է նշել Լիգա 1-ում։ 2019 թվականի ամռանը խաղային պրակտիկա ստանալու համար նրան վարձակալել է «Բուլոն» ակումբը։ Օգոստոսի 30-ին «Ավրանշի» դեմ խաղում նորամուտն է նշել Լիգա 3-ում։ 2020 թվականի փետրվարի 21-ին «Լե Պույի» դեմ խաղում խփել է առաջին գոլը «Բուլոնի» կազմում։ Վարձակալության ավարտից հետո վերադարձել է «Նանտ»։ Հոկտեմբերի 18-ին «Բրեստի» դեմ խաղում խփել է առաջին գոլը ակումբի կազմում։

2022 թվականի ամռանը Կոլո Մուանին ազատ գործակալի կարգավիճակով տեղափոխվել է Ֆրանկֆուրտի «Այնտրախտ»՝ կնքելով հնգամյա պայմանագիր։ Օգոստոսի 5-ին «Բավարիայի» դեմ խաղում նորամուտն է նշել Բունդեսլիգայում։ Այդ նույն խաղում առաջին գոլն է խփել «Այնտրախտի» կազմում։ Չեմպիոնների լիգայի խմբային փուլի՝ Մարսելի «Օլիմպիկի» և Լիսաբոնի «Սպորտինգի» դեմ հանդիպումներում մեկական գոլ է խփել։

2023 թվականի սեպտեմբերի 1-ին միացել է «Պարի Սեն Ժերմենին»՝ կնքելով հնգամյա պայմանագիր։ Տրանսֆերի արժեքը կազմել է 95 մլն եվրո՝ ներառյալ 15-20 մլն եվրո որպես բոնուս։ Այս տրանսֆերը դարձել է Այնտրախտի ամենամեծ վաճառքը ողջ պատմության ընթացքում։

## Միջազգային կարիերա
2021 թվականին Ֆրանսիայի երիտասարդական հավաքականի կազմում մասնակցել է Հունգարիայում և Սլովենիայում կայացած Եվրոպայի երիտասարդական առաջնությանը։ Մրցաշարում խաղացել է Դանիայի, Իսլանդիայի և Ռուսաստանի հավաքականներիի թիմերի դեմ հանդիպումներին։

Նույն թվականին մասնակցել է Տոկիոյի Օլիմպիական խաղերին։ Մասնակցել Է Մեքսիկայի Ճապոնիայի և Հարավային Աֆրիկայի հավաքականների դեմ խաղին։

2022 թվականի սեպտեմբերի 15-ին Ֆրանսիայի հավաքականի գլխավոր մարզիչ Դիդյե Դեշամն առաջին անգամ նրան հրավիրել է մասնակցելու ՈՒԵՖԱ-ի ազգերի Լիգայի 2022/23 մրցաշրջանի Ավստրիայի և Դանիայի հավաքականների դեմ խաղերին։ Սեպտեմբերի 22-ին նորամուտն է նշել Ավստրիայի դեմ խաղում՝ փոխարինման դուրս գալով Կիլիան Մբապպեին։

Նոյեմբերի 16-ին ընդգրկվել է Ֆրանսիայի հավաքականի պաշտոնական հայտացուցակում՝ Քաթարում կայանալիք աշխարհի 2022 թվականի առաջնության խաղերին մասնակցելու համար՝ վնասվածք ստացած Քրիստոֆեր Նկունկուի փոխարեն։ Մրցաշարում մասնակցել է Մարոկկոյի, Արգենտինայի և Թունիսի թիմերի դեմ խաղերին։ Կիսաեզրափակչում փոխարինման դուրս գալուց 44 վայրկյան անց գոլ է խփել Մարոկկոյի դարպասը: Արգենտինայի դեմ եզրափակչում Կոլո Ումանին կարող էր հաղթանակ բերել Ֆրանսիային լրացուցիչ ժամանակի վերջին րոպեին՝ 3:3 հաշվի ժամանակ, սակայն դարպասապահ Էմիլիանո Մարտինեսի հետ անհատական ելք չի իրացրել:

## Վիճակագրություն
### Միջազգային

### 2022 թվականի սեպտեմբերի 25-ի դրությամբ

### Հանդիպումներ ազգային հավաքականում
2022 թվականի սեպտեմբերի 25-ի դրությամբ

**Ընդհանուր՝ 2 խաղ / 0 գոլ՝ 1 հաղթանակ, 0 Ոչ-ոքի, 1 պարտություն:**

## Ձեռքբերումներ
### Թիմային

; «Նանտ»

* Ֆրանսիայի գավաթի գավաթակիր՝ 2021/22

; «Պարի Սեն Ժերմեն»

* Ֆրանսիայի Սուպերգավաթակիր՝ 2023

### Անձնական
* Ընդգրկված է Բունդեսլիգայի 2022/23 մրցաշրջանի խորհրդանշական հավաքականում
* Ըստ VDV-ի վարկածի՝ մտնում է Բունդեսլիգայի մրցաշրջանի խորհրդանշական թիմի կազմի մեջ՝ 2022/23

## Ծանոթագրություններ

Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Բուլոնի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Նանտի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ